Rozsudok Všeobecného súdu (druhá rozšírená komora) z 8. júla 2020 – Crédit agricole Corporate and Investment Bank/ECB
(vec T‑577/18)
„Hospodárska a menová politika – Prudenciálny dohľad nad úverovými inštitúciami – Článok 18 ods. 1 nariadenia (EÚ) č. 1024/2013 – Administratívna peňažná sankcia uložená zo strany ECB úverovej inštitúcii – Článok 26 ods. 3 prvý pododsek nariadenia č. (EÚ) č. 575/2013 – Trvajúce porušovanie požiadaviek vlastného kapitálu – Porušenie z nedbanlivosti – Právo na obranu – Výška sankcie – Povinnosť odôvodnenia“
1.      Právo Európskej únie – Výklad – Metódy – Doslovný, systematický a teleologický výklad
(pozri bod 42)
2.      Hospodárska a menová politika – Hospodárska politika – Dohľad nad finančným sektorom Únie – Jednotný mechanizmus dohľadu – Prudenciálny dohľad nad úverovými inštitúciami – Povinnosť dostať povolenie od príslušných orgánov pred klasifikáciou kapitálového nástroja ako nástroja kategórie 1 – Pojem povolenie príslušných orgánov – Rozsah
(nariadenie Európskeho parlamentu a Rady č. 575/2013, článok 26 ods. 3)
(pozri body 43 – 47, 53 – 57)
3.      Žaloba o neplatnosť – Právomoc súdu Únie – Výklad práva Únie – Usmernenia správneho orgánu – Záväzná povaha – Neexistencia
(článok 19 ZEÚ)
(pozri bod 59)
4.      Hospodárska a menová politika – Hospodárska politika – Dohľad nad finančným sektorom Únie – Jednotný mechanizmus dohľadu – Prudenciálny dohľad nad úverovými inštitúciami – Trvajúce porušovanie požiadaviek vlastného kapitálu – Porušenie z nedbanlivosti – Pojem – Rozsah
(nariadenie Európskeho parlamentu a Rady č. 575/2013, článok 26 ods. 3; nariadenie Rady č. 1024/2013, článok 18 ods. 1)
(pozri body 65 – 70, 74 – 81)
5.      Právo Európskej únie – Zásady – Právo na obranu – Uplatnenie na celé konanie začaté proti určitej osobe, ktoré môže viesť k prijatiu aktu spôsobujúceho tejto osobe ujmu – Zásada, ktorú treba zabezpečiť aj pri neexistencii akejkoľvek právnej úpravy dotknutého konania
(pozri bod 85)
6.      Hospodárska a menová politika – Hospodárska politika – Dohľad nad finančným sektorom Únie – Jednotný mechanizmus dohľadu – Prudenciálny dohľad nad úverovými inštitúciami – Administratívna peňažná sankcia uložená Európskou centrálnou bankou (ECB) – Oznámenie o výhradách – Povinný obsah – Rešpektovanie práva na obranu – Kritériá posúdenia
(nariadenie Rady č. 1024/2013, článok 22 ods. 1; nariadenie Európskej centrálnej banky č. 468/2014, článok 126)
(pozri body 90 – 94)
7.      Žaloba o neplatnosť – Dôvody – Porušenie podstatných formálnych náležitostí – Nedostatok odôvodnenia – Preskúmanie súdom bez návrhu – Povinnosť dodržiavať zásadu kontradiktórnosti
(články 263 a 296 ZFEÚ)
(pozri body 106, 107)
8.      Hospodárska a menová politika – Hospodárska politika – Dohľad nad finančným sektorom Únie – Jednotný mechanizmus dohľadu – Prudenciálny dohľad nad úverovými inštitúciami – Administratívna peňažná sankcia uložená Európskou centrálnou bankou – Výška – Voľná úvaha Európskej centrálnej banky – Povinnosť odôvodnenia – Rozsah – Dostatočne presné rozhodnutie, pokiaľ ide o použitú metodológiu a zohľadnené skutočnosti na určenie výšky sankcie – Náprava počas sporového konania – Neprípustnosť – Nedostatočné odôvodnenie
(článok 296 ZFEÚ; nariadenie Rady č. 1024/2013, článok 18 ods. 1 a 3)
(pozri body 112 – 123, 127 – 139)
Predmet
Návrh na základe článku 263 ZFEÚ na zrušenie rozhodnutia ECB/SSM/2018-FRCAG-76 ECB zo 16. júla 2018 prijatého na základe článku 18 ods. 1 nariadenia Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (Ú. v. EÚ L 287, 2013, s. 63), ktorým sa žalobkyni ukladá administratívna peňažná sankcia vo výške 300 000 eur z dôvodu trvajúceho porušovania požiadaviek vlastného kapitálu stanovenej v článku 26 ods. 3 nariadenia Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 2013, s. 1)
Výrok
1.
Rozhodnutie Európskej centrálnej banky (ECB) ECB/SSM/2018-FRCAG-76 zo 16. júla 2018 sa zrušuje v rozsahu, v akom sa v ňom Crédit agricole Corporate and Investment Bank ukladá administratívna peňažná sankcia vo výške 300 000 eur.
2.
Vo zvyšnej časti sa žaloba zamieta.
3.
Crédit agricole Corporate and Investment Bank znáša vlastné trovy konania.
4.
ECB znáša vlastné trovy konania.